Margaret Mwanakatwe

Margaret Mhango Mwanakatwe (alizaliwa 1 Novemba 1961) ni Waziri wa Fedha wa Zambia na mbunge wa jimbo la Lusaka Kati wa chama cha Patriotic Front.  

Awali alifanya kazi mbalimbali zikiwemo biashara, uhasibu, na ofisa wa benki. Alikuwa mkurugenzi wa maendeleo ya kibiashara kwa nchi zinazozungumza Kiingereza Afrika katika benki ya United Bank for Africa kwenye makao yake makuu Lagos, Nigeria. Alisimamia maendeleo ya kibiashara kwenye nchi za Kameruni, Jamhuri ya Kidemokrasia ya Kongo, Ghana, Kenya, Liberia, Msumbiji, Tanzania, Uganda na Zambia. 

Kabla ya hapo alikuwa mkurugenzi mkuu wa United Bank for Africa Uganda Limited toka Machi 2009 hadi Mei 2011.

Ana shahada ya Business Administration na pia ni Chartered Certified Accountant, anayetambuliwa na Association of Chartered Certified Accountants of London.

Marejeo

Viungo vya nje
 Overview of Margaret Mwanakatwe's Work In Ghana 
 Kuhusu Magraret Mwanakatwe kwenye tovuti ya Bunge la Zambia

Jamii:Wanasiasa wa Zambia